OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1	

Číslo: 3 Pv 533/14/8810	Spišská Nová Ves 12.02.2016 
EEČ: 2-68-146-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d, písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
mladistvý
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d, písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 19.11.2014 spisová značka 3 Pv 533/14/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 03. októbra 2014 v popoludňajších hodinách, v katastri obce XXXXX, okres XXXXX, v lesnom poraste č. 14a, na parcele C-KN-1568/2, ktorý je lesným pozemkom a patrí do lesného pôdneho fondu, odcudzil na zemi ležiaci strom buk dĺžky 1,05 m, priemeru od 23 cm a odcudzením 0,046 m³ drevnej hmoty spôsobil pre XXXXX škodu 1,38 € a uvedeného konania sa dopustil napriek tomu, že rozhodnutím Okresného úradu, Odboru všeobecnej vnútornej správy v Spišskej Novej Vsi, č. OU-SN-OVVS-2014/03012 zo dňa 21.03.2014, ktoré nadobudlo právoplatnosť 22.04.2014, bol pre priestupok proti majetku podľa § 50 ods. 1 Zák. č. 372/1990 Zb. postihnutý.  

Uznesením prokurátora Okresnej prokuratúry XXXXX zo dňa 19.11.2014, spisová značka 3 Pv 533/14/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
	
	Uznesením  prokurátora  Okresnej  prokuratúry  v  Spišskej Novej Vsi  sp.  zn. 
3 Pv 533/14 zo dňa 19.11.2014 bolo podľa § 216 ods. 1 písm. a), písm. b), písm. c) Trestného poriadku podmienečne zastavené trestné stíhanie proti obv. ml. XXXXX pre prečin krádeže podľa § 212 ods. 2 písm. d), f) Trestného zákona preto, že dňa 03. októbra 2014 v popoludňajších hodinách, v katastri obce XXXXX okres XXXXX, v lesnom poraste č. 14a, na parcele C-KN-1568/2, ktorý je lesným pozemkom a patrí do lesného pôdneho fondu, odcudzil na zemi ležiaci strom buk dĺžky 1,05 m, priemeru od 23 cm a odcudzením 0,046 m³ drevnej hmoty spôsobil pre XXXXX škodu 1,38 € a uvedeného konania sa dopustil napriek tomu, že rozhodnutím Okresného úradu, Odboru všeobecnej vnútornej správy v Spišskej Novej Vsi, č. OU-SN-OVVS-2014/03012 zo dňa 21.03.2014, ktoré nadobudlo právoplatnosť 22.04.2014, bol pre priestupok proti majetku podľa § 50 ods. 1 Zák. č. 372/1990 Zb. postihnutý. 

	Uznesenie o podmienečnom zastavení trestného stíhania nadobudlo právoplatnosť dňa 06.01.2015 a skúšobná doba v trvaní 12 mesiacov začala plynúť 07.01.2015.

	Z vyžiadaných správ k osobe obvineného z miesta bydliska, z OO PZ v Markušovciach a Okresného úradu, Odboru všeobecnej vnútornej správy v Spišskej Novej Vsi a odpisu z registra trestov obvineného som zistila, že obv. ml. 

XXXXX v skúšobnej dobe podmienečne zastaveného trestného stíhania od 07.01.2015 do 07.01.2016 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Vzhľadom na to, že obvinený ml. XXXXX splnil podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Janka Bocanová
prokurátorka